wickkiey/tamil-wikipedia-chunked huggingface dataset:
# பெக்மன் மறுசீரமைப்பு வினை

**பெக்மன் மறுசீரமைப்பு வினை** *(Beckmann rearrangement*) என்பது ஓர் அமில வினையூக்கியின் முன்னிலையில் ஓர் ஆக்சைம் சேர்மமானது பதிலீடு செய்யப்பட்ட அமைடாக மாறும் வினையைக் குறிக்கிறது. வளைய ஆக்சைம்கள் இவ்வினையில் லாக்டம்களைக் கொடுக்கின்றன. செருமானிய வேதியியல் அறிஞர் எர்னசுட்டு ஆட்டோ பெக்மன் இவ்வினையைக் கண்டறிந்தார் என்பதால் இவ்வினைக்கு பெக்மன் மறுசீரமைப்பு வினை என்று பெயரிடப்பட்டது.  
இந்த எடுத்துக்காட்டு வினை வளைய எக்சனோனில் தொடங்குகிறது. வினை இடைநிலையாக வளைய எக்சனோன் ஆக்சைம் தோன்றி முடிவாக காப்ரோலாக்டம் என்ற வளைய அமைடு உற்பத்தியாகிறது. காப்ரோலாக்டம் நைலான் 6 தயாரிப்பில் பயன்படும் மூலப்பொருளாகும். எனவே பெக்மன் மறுசீராக்கு வினையின் முக்கியப்பயன்பாடு காப்ரோலாக்டம் தயாரிப்பது என்றே கருதப்படுகிறது.  
அசிட்டிக் அமிலம், ஐதரோகுளோரிக் அமிலம், அசிட்டிக் நீரிலி ஆகியவற்றைக் கொண்டு பெக்மன் கரைசல் உருவாக்கப்படுகிறது. அமைப்பு மாற்ற வினைகளுக்கு வினையூக்கியாக பரவலாக இக்கரைசல் பயன்படுத்தப்படுகிறது. இவற்றைத் தவிர கந்தக அமிலம் அல்லது பாலிபாசுபாரிக் அமிலம் போன்றவற்றையும் இதற்காகப் பயன்படுத்த இயலும். வணிக முறையில் லாக்டம் தயாரிப்புக்கு பொதுவாக கந்தக அமிலத்தைப் பயன்படுத்துகிறார்கள். ஏனெனில் லாக்டம் உருவாகும்போது இதை அமோனியா சேர்த்து நடுநிலையாக்கும் போது உடன் விளைபொருளாக அமோனியம் சல்பேட்டு என்ற பொதுவாகப் பயன்படுத்தப்படும் வேளாண்மை உரம் உருவாகிறது. இவ்வுரம் நைட்ரசனையும் கந்தகத்தையும் வழங்குகிறது.
# பெக்மன் மறுசீரமைப்பு வினை

## வினை வழிமுறை

பெக்மன் மறுசீராக்கல் வினையின் வினை வழிமுறை ஆல்க்கைல் குழுவின் இடப்பெயர்ச்சியுடன் நைட்ரிலியம் அயனி உருவாக ஐதராக்சில் குழுவின் நீக்கம் மற்றும் தொடரும் நீராற்பகுப்பு ஆகிய செயல்முறைகளைக் கொண்டுள்ளது.
:
ஒர் ஆய்வில் , கரைப்பான் மூலக்கூறுகள் மற்றும் பதிலிகள் இருப்பதைக் கணக்கில் கொண்டு கணிப்பொறி தூண்டல் முறையில் வினைவழி முறை நிறுவப்பட்டது.  
பெக்மன் கரைசலில் அசிட்டோன் ஆக்சைமின் அமைப்பு மாற்றத்தில் மூன்று அசிட்டிக் அமில மூலக்கூறுகளும், ஆக்சோனியம் அயனியில் காணப்படும் ஒரு மூலக்கூறும் பங்கேற்கின்றன. இடைநிலையில் இமினியம் அயனியான (σ-அணைவு) மெத்தில் குழு நைட்ரசன் குழுவை நோக்கி நகர்கிறது. அதே நேரத்தில் நிகழும் மற்றொரு வினையில் ஐதராக்சில் குழு வெளியேற்றப்படுகிறது. ஐதராக்சில் குழுவில் உள்ள ஆக்சிசன் அணு மூன்று அசிட்டிக் அமிலமூலக்கூறுகளால் நிலைப்படுத்தப்படுகிறது. அடுத்த படிநிலையில் நைட்ரிலியம் அயனியில் இருக்கும் மின்னணுகவரியான கார்பன் அணு தண்ணீரால் தாக்கபட்டு அசிட்டிக் அமிலத்திற்கு புரோட்டான் திருப்பி கொடையளிக்கப்படுகிறது. இந்த இடைநிலையில் என் – மெத்தில் அசிட்டமிடிக் அமிலம் உருவாகிறது. மற்றும் நீர் ஆக்சிசன் அணு நான்கு மற்ற அணுக்களுடன் ஒருங்கிணைவு அடைகிறது. மூன்றாவது படிநிலையில் ஒரு மாற்றியமாகும் படி நைட்ரசன் அணுவை புரோட்டானேற்றம் செய்து அமைடை உருவாக்குகிறது.  
ஓர் ஐதரோ ஆக்சோனியம் மற்றும் ஆறு தண்ணீர் மூலக்கூறுகள் பங்கேற்கும் வினையென்றாலும் இதே முடிவுதான் கணிக்கப்படுகிறது. ஆனால், புரோட்டானேற்றம் பெற்ற அசிட்டிக் அமிலத்துடன் அசிட்டோபீனோன் ஆக்சைம் ஈடுபடும் வினையில், இடம்பெயரும் பதிலீடு பீனைலாக இருக்கும்போது மூன்று உறுப்பு π-அணைவு இடைநிலை உருவாகும் வினைவழி முறைக்கு வாய்ப்பாகிறது. இந்த π-அணைவு H3O+(H2O)6 இல் காணப்படுவதில்லை.  
வளைய எக்சனோன் ஆக்சைமுடன் வளைய திரிபின் நிலையற்ற தன்மை நீங்கும் போது மூன்றாவது வகை வினைவழி முறை கிடைக்கிறது. π-அணைவு அல்லது σ-அணைவு இடைநிலைகள் தோன்றாமல் ஒரேநேர வினை படிநிலையில் புரோட்டானேற்றம் பெற்ற காப்ரோலாக்டம் உருவாகிறது.
# பெக்மன் மறுசீரமைப்பு வினை

## சயனூரிக் அமிலத்தால் பெக்மன் வினை

சயனூரிக் குளோரைடு மற்றும் துத்தநாகக் குளோரைடு என்ற இணை வினையூக்கிகளால் வினையூக்கம் செய்யப்படும் பெக்மன் வினையும் அறியப்படுகிறது. உதாரணமாக வளைய டோடெக்கனோனை அதனுடன் தொடர்புடைய லாக்டம் ஆக மாற்ற முடியும். இந்த லாக்டம் நைலான்12 தயாரிப்புக்கான ஒருமம் ஆகும்.  
ஒரு வினையூக்கியின் பலபடிநிலை வினையை அடிப்படையாகக் கொண்டு இவ்வினைவழிமுறை அமைகிறது. சயனூரிக் குளோரைடு ஐதராக்சில் குழுவை அணுக்கருகவர் அரோமாட்டிக் பதிலீடு மூலம் செயலூக்கம் அடையச் செய்கிறது. புதிய வினைபடுபொருளால் ஓர் இடைநிலை மெய்சென்னெய்மர் அணைவு உருவாக்கம் வழியாக வினைவிளை பொருள் நீக்கமடைகிறது.
# பெக்மன் மறுசீரமைப்பு வினை

## பெக்மன் வினை துண்டாதல்

ஐதராக்சில் குழுவுக்கு எதிர் நிலையில் ஆக்சைம் ஒரு நான்கம்நிலை கார்பனைக் கொண்டிருக்கும் போது துண்டாதல் நிகழ்ந்து நைட்ரைல் உருவாகிறது.  
:  
இத்துண்டாதல் வினையில் புளோரின் வழங்கியாகச் செயல்படுவது டையெத்திலமினோகந்தக டிரைபுளோரைடு ஆகும் :.  
:
# பெக்மன் மறுசீரமைப்பு வினை

## செம்லர் உல்ப் வினை

வளைய எக்சனோனின் ஆக்சைம் உடன் ஓர் அமிலம் வினைப்படும் போது அனிலீன் உருவாகிறது. நீர்நீக்க-அரோமாட்டிக்காதல் வினையான இவ்வினை செம்லர் உல்ப் வினை அல்லது உல்ப் அரோமாட்டிக்காதல் வினை என்று அழைக்கப்படுகிறது .  
:
# சுசான் மெக்கன்னா இலாலர்

**சுசான் மெக்கன்னா இலாலர்** *(Susan McKenna-Lawlor)* ஓர் அயர்லாந்து வானியற்பியலாளர் ஆவார். இவர் மைநூத் பல்கலைக்க்ழகத்தில் செய்முறை இயற்பியல் பேராசிரியராக உள்ளார்.
# சுசான் மெக்கன்னா இலாலர்

## இளமையும் வாழ்க்கைப்பணியும்

இவர் 1935 மார்ச்சு 3 இல் டப்ளினில் பிறந்தார். இவர் டப்ளினில் உள்ள பல்கலைக்கழகக் கல்லூரியில் செய்முறை இயற்பியல் கற்றார்.
# சுசான் மெக்கன்னா இலாலர்

## அயர்லாந்து விண்வெளித் தொழில்நுட்பக் குழுமம்

இவர் ஐரோப்பிய விண்வெளி முகமையின் கியோட்டோ திட்டச் செய்முறையின் முதன்மை ஆய்வாளர் ஆவார். இவர் 1986 இல் விண்வெளித் தொழில்நுட்பக் குழுமத்தை நிறுவினார். இது விண்வெளி ஆய்வுக்கான கருவிகளை உருவாக்கும் குழுமம் ஆகும். இதற்கு தெர்மோட் தெசுமாண்டு முதலீடு செய்தார். இக்குழுமத்தின் மேலாண்மை இயக்குநராக மெக்கன்னா இலாலர் உள்ளார்.  
இவர் 1988 போபோசு விண்கலத்துக்கான 30 கிலோமின்னன்வோல்ட் முதல் பல மெகாமின்னன்வோல்ட் ஆற்றல் உள்ள துகள்களைக் கண்டறியும் துகள்காணியை உருவாக்கும் பன்னாட்டு அறிவியலார் குழுவுக்குத் தலைமை தாங்கி வழிநட்த்தினார். இதன் வெற்றியால் 1994 இல் செவ்வாய்த் திட்டத்துக்கான சோவியத் அறிவியலாளர்கள் இதேபோன்ற கருவி உருவாக்கத்துக்குப் பங்களிக்குமாறு இவரது உதவியை நாடினர்.  
இவர் ஐ.வி.முகமையின் செவ்வாய்த் திட்டச் சூரியக் கண்காணிப்புக் கருவியை உருவாக்கித் தந்துள்ளார்.  
அயர்லாந்து விண்வெளித் தொழில்நுட்பக் குழுமம் உரோசெட்டா விண்கலதின் கல மின் ஆதரவு அமைப்புச் செயலி அணியை வடிவமைத்து நல்கியது. இவர் அயர்லாந்து சார்பாக உரோசெட்டாத் திட்டத்தின் வால்வெள்ளி 67பி/சூரியிமோவ்-கெராசிமென்கோவில் தரையிறங்கும் பிளே விண்கல முடுக்கக் குழுவில் பணியாற்றினார்.  
இவர் தனது 1988 ஆம் ஆண்டைய நூலில் *மின்னுவதெல்லாமே நோக்கப்படவேண்டும்* என்று கூறியுள்ளார்இவர் அயர்லாந்து தேசியப் பல்கலைக்கழகப் பேரவை உறுப்பினரும் மாய்னூத் பல்கலைக்கழக ஆளுங்குழுவின் உறுப்பினரும் ஆவார்.  
இவர் 1986 ஆம் ஆண்டின் விருதுக்கானவர் பட்டியலில் வெற்றிபெற்றவருள் ஒருவராவார். இவர் பன்னாட்டு வான்வலவர் கல்விக்கழகத்துக்குத் தேர்ந்தெடுக்கப்பட்டார். மேலும் இவர் 2005 இல் தகைமை முனைவர் பட்ட்த்தை வானியற்பியல் பங்களிப்புக்காக உல்சுதர் பல்கலைக்கழகத்தில் இருந்து பெற்றார்.
# உரூத் முரே கிளே

**உரூத் முரே கிளே** *(Ruth Murray-Clay)* சாந்தா குரூசில் உள்ள கரோலினா பல்கலைக்கழகப் பேராசிரியர் ஆவார். இவர் கோள் அமைப்புகளின் உருவாக்கம் குறித்து ஆய்வு செய்கிறார்.
# உரூத் முரே கிளே

## வாழ்க்கைப் பணி

முரே கிளே 2001 இல் ஆர்வார்டு பல்கலைக்கழகத்தில் தக்வுறு கலை இளவல் பட்டம் பெற்றார்; பிறகு, பெர்க்கேலியில் உள்ள கலிபோர்னியா பலகலைக்கழகத்தில் சேர்ந்து 2004 இல் கலை முதுவர் பட்டமும் 2008 இல் முனைவர் பட்டமும் பெற்றார். இவர் 2010 வரை ஆர்வார்டு பல்கலைக்கழக் கோட்பாடு, கணிப்பியல் நிறுவனத்தில் ஆய்வுறுப்பினராக இருந்தார். அப்பொது இவர் அப்பல்கலைக்கழகத்தின் விரிவுரையாலரும் ஆனார். இவர் 2014 இல் சாந்தா பார்பாராவில் உள்ல கலிபோர்னியா பல்களைக்கழகத்தில் சேர்ந்து இயற்பியலில் உதவிப் பேராசிரியர் ஆனார். இப்பரிசு இவருக்கு பெர்க்கேலி, கலிபோர்னியா பலகலைக்கழகத்தில் மேற்கொண்ட ஆய்வுரைக்காக வழங்கப்பட்டது. இவர் 2012 இல் அமெரிக்கத் தேசிய அறிவியல் கல்விக்கழகத்தில் காவ்லி ஆய்வுறுப்பினர் ஆனார். இவருக்கு 2015 இல் அமெரிக்க வானியல் கழகத்தின் வானியலுக்கான எலன் பி. வார்னர் பரிசு வழங்கப்பட்டது.
# உரூத் முரே கிளே

## பொது வாழ்க்கை

முரே கிளே 2015 இல் புசுபீடு பெண்வன்கோடுமையைப் பற்றிய செய்தியை வெளியிட்டதும் பொதுவாழ்வில் ஈடுபட நேர்ந்தது. இச்செய்தி வானியலாளர் ஜியோப்ரி மார்சி பெண்களுக்கு இழைத்த பாலியல் வன்முறை பற்றியமைந்த்து. இவரது செயலுக்கு பல்கலைக்கழகமும் நடவடிக்கை ஏதும் எடுக்கவில்லை. கடைசியில் தான் மார்சி பதவியை விட்டு விலகினார்.. இந்த பாலியல் வன்கொடுமை நடந்தபோது முரே கிளே பெர்க்கேலி கலிபோர்னியா பல்கலைக்கழகத்தில் மாணவராக இருந்தார். இந்த வன்கொடுமைக்கு முடிவுகட்டவும் பல்கலைக்கழக முடக்கநிலையை எதிர்த்தும் பல முயற்சிகளை மேற்கொண்டார். வானியலில் நிகழ்ந்த பாலியல் வன்கொடுமைக்கு எதிராக கிளே முன்னெடுத்த முயற்சிகள் மிகவும் பாராட்டப்பட்டன.
# சியேரா நிவாடா (ஐக்கிய அமெரிக்கா)

**சியேரா நிவாடா** (*Sierra Nevada*, , , *பனிபடர்ந்த அரத் தொடர்*) மேற்கத்திய ஐக்கிய அமெரிக்காவில் கலிபோர்னியாவின் மத்திய பள்ளத்தாக்கிற்கும் மீபெரு வடிநிலத்திற்கும் இடையேயுள்ள மலைத் தொடர். இந்த மலைத்தொடரின் பெரும்பகுதி கலிபோர்னியா மாநிலத்திலும், கார்சன் மலைத்தொடரின் கிளை உள்ள பகுதி நெவாடாவிலும் உள்ளது. சியேரா நிவாடா வட அமெரிக்கா, நடு அமெரிக்கா, தென் அமெரிக்கா and அந்தாட்டிக்காவின் மேற்கு *முதுகெலும்பாக* அமைந்துள்ள தொடர்ச்சியான மலைத் தொடர்கோவையின் அங்கமாகும்.  
சியேரா வடக்கு தெற்காக 400 மைல்களுக்கு (640 கி.மீ.) நீளமுள்ளதாகவும் கிழக்கு மேற்காக 70 மைல்களுக்கு (110 கி.மீ.) அகலமாகவும் அமைந்துள்ளது. வட அமெரிக்காவிலுள்ள மிகப்பெரிய டகோ ஏரி; மிக உயர்ந்த சிகரமான 14,505 அடி (4,421 மீ) உயரமுள்ள விட்னி மலை
# வார்ப்புரு:Cite ngs

<noinclude></noinclude><includeonly>}|
| }}
| }|
| }}
| }
| title = }}}
| work = NGS data sheet
| publisher = ஐக்கிய அமெரிக்கத் தேசிய புவிப்பகுப்பளவுசார் அளவீடு
| access-date = }}
| ref = }
}}
}}
}}</includeonly><noinclude>  
</noinclude>
# காற்றுக் கிண்கிணி

**காற்றுக் கிண்கிணி** அல்லது **காற்றிசைச்சரம்** (**Wind chimes**) என்பதுஉலோகம், மரம், மூங்கில் எனப் பலவிதமான பொருள்கள்கொண்டுசெய்யப்படும்ஒருதாளஇசைக்கருவி ஆகும். இந்த மணிகள்தயாரிக்கும் பொருள்கள்பெரும்பாலும்குழாய் வடிவில் இருக்கும் அதன் நடுவில் மணி தொடங்கவிடப்பட்டிருக்கும். காற்றின் அசைவில் மணியில் உலோகம் மோதி இனிமையான ஓசை உண்டாகும்.இவைபெருப்பாலும் வீட்டின் வரவேற்பறையில் அல்லதுவீட்டின்வெளியில்அலங்காரத் தோரணம்போல மாட்டிவைப்பார்கள்.
# காற்றுக் கிண்கிணி

## வரலாறு

உள்ள கி. பி. முதலாம் நூற்றாண்டைச் சேர்ந்த ரோமானியர் கால வெண்கல காற்றுக் கிண்கிணி.]]
ரோமனியப் பண்பாட்டில் காற்றுக் கிண்கிணிகளானது வழக்கமாக வெண்கலத்தால் உருவாக்கப்பட்டன. டின்டினிபூலூம் என்று அழைக்கப்பட்ட, இவை தோட்டங்கள், முற்றங்கள் மற்றும் துறைமுகங்களில் தொங்கிக் கொண்டிருந்தன. இந்த மணிகளை நல்வாய்ப்பை வழங்குவனவாகவும் மற்றும் தீமையான கண்ணூறுக்கு எதிரான அழகு சின்னமாகவும் இருந்தது. இந்த காற்றுக் கிண்கிணிகளின் வடிவமானது சிங்கத்தைச் சித்தரிக்கும் உருவமைப்பில், இறக்கை உடைய சிங்கமாக பாதம் வால் ஆகியவற்றோடு அமைக்கப்பட்டன. இந்த கூடுதல் அமைப்புகள் அதன் பாதுகாப்பு ஆற்றலை அதிகரித்ததாக நம்பப்பட்டது.
இந்தியாவிலும் கி.மு.2 ஆம் நூற்றாண்டிலிருந்து இது பயன்பாட்டில் இருந்துள்ளது. ஆனால் இந்த மணிகளுக்கு கலாச்சார ரீதியான முக்கியத்துவத்தை சீனர்களே அளித்தனர். இன்றைக்குப் பயன்பாட்டிலுள்ள ஓசை எழுப்பும் கிண்கிணிகளின் வடிவத்துக்கு முன்மாதிரியாக உள்ளவை சீன வடிவம்தான்.
# ஐக்கிய அமெரிக்கத் தேசிய புவிப்பகுப்பளவுசார் அளவீடு

**தேசிய புவிப்பகுப்பளவுசார் அளவீடு** (*National Geodetic Survey*) முன்னதாக **ஐக்கிய அமெரிக்க கடலோரம் மற்றும் புவிபகுப்பளவுசார் அளவீடு** (*U.S.C.G.S.*), தேசிய ஆள்கூற்று முறைமையை வரையறுத்துப் பராமரிக்கும் ஐக்கிய அமெரிக்க கூட்டரசின் முகமையாகும். இந்த அமைப்பு புவியின் மேடு பள்ளங்களை அளவிட்டு நிலப்படங்களை உருவாக்குகின்றனர். இவ்வமைப்பு காந்தப் புலங்களையும் ஓதங்களையும் அளக்கிறது. 1807இல் நிறுவப்பட்ட இது கடலோர நிலப்படங்களை வரைந்தது. இந்த நிலப்படங்கள் போக்குவரத்து, தொலைத்தொடர்பு, நிலப்படவியல் போன்ற துறைகளில் பெரிதும் பயனாகின்றன. தவிரவும் இவற்றிற்கு பல அறிவியல், பொறியியல் பயன்பாடுகளும் உள்ளன. 1970 முதல் இது *தேசிய பெருங்கடல் மற்றும் வளிமண்டல நிர்வாகத்தின்* (NOAA) அங்கமாக ஐக்கிய அமெரிக்க வணிக அமைச்சின் கீழ் இயங்குகின்றது.
# புதுமைப்பித்தன் வீதி

**புதுமைப்பித்தன் வீதி** என்பது தமிழ்நாட்டின், திருநெல்வேலியில் தாமிரபரணி ஆற்றங்கரையில் இருக்கும் வண்ணாரப்பேட்டையில் உள்ள ஒரு தெருவாகும். முன்பு இது **சாலை தெரு** என்று அழைக்கப்பட்டது. புதுமைப்பித்தன் அந்தத் தெருவில் தன் 12 வயது முதல் 25 வயதுவரை அதாவது 13 ஆண்டுகள் வாழ்ந்தார். இதனால் பல ஆண்டுகளாக தமிழ்நாடு முற்போக்கு எழுத்தாளர் கலைஞர்கள் சங்கம் இந்தத் தெருவுக்கு, புதுமைப்பித்தன் பெயரைவைக்க வேண்டும் என்று கோரிக்கை வைத்துவந்துள்ளனர். அதன் பலனாக 2016 செப்டம்பர் 15இல் அந்தத் தெருவுக்கு ‘புதுமைப்பித்தன் வீதி’ என்று நெல்லை மாநகராட்சி பெயர்மாற்றம் செய்தது.
# புதுமைப்பித்தன் வீதி

## சிறுகதையில்

திருநெல்வேலி வண்ணாரப்பேட்டையில் வசதியாக வாழ்ந்த வெள்ளாளர்களின் சமூகத்தைப் பற்றியும், தாழ்த்தப்பட்ட மக்களை அடிமைப்படுத்தி வைத்திருந்தது பற்றியும் தன் *நாசராக கும்பல்* என்ற சிறுகதையில் எழுதியுள்ளார்.
# கிரிமியப் பாலம்

**கிரிமியப் பாலம்** (*Crimean Bridge*, , கெர்ச்சீன்ஸ்கி மொஸ்த்), அல்லது **கெர்ச் நீரிணைப் பாலம்**, உருசியாவினால் கட்டப்பட்ட இரண்டு சமாந்தரப் பாலங்களாகும். இது கிரிமியாவின் (உக்ரைனுக்குச் சொந்தமான கிரிமியாவை உருசியா கைப்பற்றி வைத்துள்ளது). கெர்ச் நகரத்தையும் மற்றும் உருசியாவின் தமன் நகரத்தையும் கடல் வழியாக 18 கிலோ மீட்டர் நீளத்தில் இணைக்கும் கடல்பாலம் ஆகும்.  
இப்பாலங்களூடாக நெடுஞ்சாலைப் போக்குவரத்தும், தொடர்வண்டிப் போக்குவரத்தும் நடைபெறுகின்றன. 18.1 கிமீ நீளமான இப்பாலம் உருசியாவிலும், ஐரோப்பாவிலும் மிக நீளமான பாலமாகும்.  
1903 இலேயே இப்பாலம் அமைப்பதற்கான பேச்சுக்கள் இருந்து வந்திருந்த போதிலும், 2014 ஆம் ஆண்டிலேயே கிரிமியா உருசியாவுடன் இணைக்கப்பட்ட பின்னர் இதற்கான திட்டம் வகுக்கப்பட்டது. 2015 சனவரியில், பல பில்லியன் செலவிலான ஒப்பந்தம் அர்க்காதி ரொத்தன்பர்கின் ஸ்த்ரோகாஸ்மொந்தாசு நிறுவனத்திற்கு வழங்கப்பட்டது.. 2015 மே மாதத்தில் இதற்கான அமைப்பு வேலைகள் ஆரம்பமாயின. நெடுஞ்சாலைக்கான பாலம் 2018 மே 16 இல் திறந்து வைக்கப்பட்டது.
# கிரிமியப் பாலம்

## குண்டு வீச்சால் பாலம் சேதம்

உக்ரைன் மீதான உருசியப் படையெடுப்பின் போது, 8 அக்டோபர் 2022 அன்று இப்பாலத்தின் மீது வெடிகுண்டுகள் வெடித்து பெரும் சேதம் ஏற்பட்டது. இதனால் உருசியாவிற்கும், கிரிமியாவிற்கும் இடையே போக்குவரத்து துண்டிக்கப்பட்டது. சேதங்கள் இருந்தபோதிலும், குண்டுவெடிப்பு நிகழ்ந்த 10 மணி நேரத்திற்குப் பிறகு சாலை போக்குவரத்து மீண்டும் தொடங்கியது. இந்த சேதத்திற்கு யார் காரணம் என தெரியவில்லை. ஆனால் இதற்கு உக்ரைன் மீது உருசியா குற்றம் சாட்டுகிறது.
# கிரிமியப் பாலம்

## பின்னணி

கெர்ச் ஜலசந்தியில் 19 கிலோ மீட்டர் நீளம் கொண்ட கிரிமியா பாலம் மாஸ்கோவிற்கும் கிரிமியன் தீபகற்பத்திற்கும் இடையிலான ஒரே நேரடி போக்குவரத்து இணைப்பாகும். 2018 ஆம் ஆண்டில் உருசிய அதிபர் புதினால் இப்பாலம் திறந்து வைக்கப்பட்டது. இந்த பாலம் கிரிமியாவிற்கு எரிபொருள், உணவு மற்றும் பிற பொருட்களை வழங்குவதற்கு பாலம் முக்கியமானதாகும். கிரிமியா பகுதியில் செவஸ்தோபோல் துறைமுகம் உள்ளது.
# கிரிமியப் பாலம்

## இதனையும் காண்க

- கெர்ச் நகரம்
- தமன் நகரம்
- கிரிமியா
# எஸ். கே. பட்னாகர்

**எஸ்.கே. பட்னாகா்**: (ஜூன் 1இ 1930 – ஆகஸ்ட் 4இ 2001) ஒரு இந்தியாவின் முன்னாள் பாதுகாப்பு செயலாளர் ஆவார். போபர்ஸ் ஊழலில் குற்றம் சாட்டப்பட்டவர்களில் முக்கியமானவர்.  
1990 ஆம் ஆண்டு ஜனவரி மாதம் போஃபர்ஸ் ஊதிய வழக்கில் முதல் தகவல் அறிக்கை (எஃப்.ஐ.ஆர்) பதிவு செய்த பின்னர் சிபிஐ முதலில் விசாரணைக்கு உட்படுத்தப்பட்ட நபர்களில் ஒருவராக இருந்தார். இந்திய இராணுவ<nowiki/>த்திற்கு 155 மிமீ ஹெவிட்ஸர் துப்பாக்கிகள் வழங்க ஸ்வீடிஷ் நிறுவனத்திடமிருந்து ரூ 1437 கோடி ஒப்பந்தம் செய்யப்பட்டது. அப்போது பாதுகாப்பு அதிகாரியாக இருந்து அதிகாரத்தை தவறாக பயன்படுத்தியாக குற்றம் சாட்டப்பட்டது.
மார்ச் 24இ 1986 அன்று ராஜீவ் காந்தி இந்தியாவின் பிரதமராக இருந்தபோது அரசாங்கத்துடன் ஒப்பந்தம் கையெழுத்தானது.  
பின்னர் அவர் சிக்கிம் ஆளுநராக நியமிக்கப்பட்டாா்.
# ஈ.ம.யா

**ஈ.ம.யா** (***Ee.Ma.Yau***) (ஈ.ம.யா என்பதன் விரிவு ஈசோ மரியம் யா(அ)வுசேப்பு - RIP என்பதன் மலையாளக் கிறித்துவச் சொல் ) என்பது 2018ஆண்டையஇந்தியமலையாளஅங்கதத் திரைப்படம் ஆகும்.பி.எஃப்.மாத்யூ எழுத,லிஜோ ஜோஸ் பெல்லிசேரி இயக்கியுள்ளார். இப்படத்தில்விநாயகன், செம்பன் வினோத் ஜோஸ், பாலி வால்சன், பிட்டோ டேவிஸ், கயனகரி தங்காராஜ் மற்றும் திலீஷ் பொத்தன் ஆகியோர் முக்கிய பாத்திரங்களில் நடித்துள்ளனர். இந்த திரைப்படத்தின்சிறப்புக்காட்சி 2017 நவம்பர் 30, அன்றுகாட்டப்பட்டது.படமானது 2018 மே 4அன்று வெளியானது. இப்படமானதுகேரளத்தின் எர்ணாகுளம் மாவட்டம் சேலனாமில் உள்ளஒரு லத்தீன் கத்தோலிக்க சமுதாயத்தைச்சேர்ந்த ஒருமூத்த மனிதனின் மரணத்தையும்,அவரின் இறுதிச் சடங்கை சுற்றியேநிகழ்வுகளைக்கொண்டு இந்தப் படம் உருவாக்கப்பட்டுள்ளது. 48வதுகேரளமாநில 48வதுதிரைப்படவிருதுகளில் சிறந்த இயக்குநருக்கான விருது உள்ளிட்ட 3 விருதுகளை பெற்றது.
# ஈ.ம.யா

## கதைச்சுருக்கம்

அவ்வப்போது வீட்டைவிட்டுச் சென்றுவிடும் வாவச்சன் என்ற ஒரு குடும்பத் தலைவர், வீடு திரும்புகிறார். அவர் வீடு திரும்பியதால் வீடு குதூகலம் அடைகிறது. மகன் தந்தைக்கு மதுவை வாங்கி வருகிறான் வீடு ஆட்டமும் பாட்டமும் செல்லச் சண்டைகளையும் நள்ளிரவுவரை சந்திக்கிறது. இந்நிலையில் தந்தை சுருண்டு விழுந்து இறந்துவிடுகிறார். கலகலப்பாக இருந்த வீடு, இந்தச் சம்பவத்தைத் தொடர்ந்து இழவு வீடாக மாறுகிறது. அக்கம் பக்கம், சொந்தபந்தம், பகைவர்கள், நண்பர்கள் என எல்லோரும் சாவுக்கு கூடுகிறார்கள். சிலர் இது கொலையாக இருக்க வேண்டும் என கருதுகின்றனர். இந்த சாதாரண மனிதனின் மரணத்தில், சமயம், காவல் துறை போன்ற அமைப்புகளும் தனி மனித அபிப்ராயங்களும் நிகழ்த்தும் குறுக்கீடுகளைப் படம் அங்கதச் சுவையுடன் சொல்கிறது.
# ஈ.ம.யா

## விருதுகள்

; கேரள அரசின் 48வதுதிரைப்படவிருதுகள்  
- சிறந்தஇயக்குநர் - லிஜோ ஜோஸ் பெல்லிசேரி
- சிறந்தகுணச்சித்திர நடிகை -பாயி வால்சன்
- சிறந்த ஒலி வடிவமைப்பு -ரெங்கநாத்ரவி
# சாடியா ஆபல்

**சாடியா இரீபாய் ஆபல்** *(Shadia Rifa'i Habbal)* (அரபு மொழி: شادية رفاعي حبال)ஓர் அமெரிக்க-சிரிய வானியலாளரும் விண்வெளி இயற்பியலாளரும் ஆவார். இவர் சூரிய இயற்பியல் பேராசிரியர் ஆவார். இவரது ஆய்வு சூரியக் காற்று, சூரிய ஒளிமறைப்பு ஆகியவற்றில் மையங்கொண்டதாகும்.
# சாடியா ஆபல்

## இளமையும் கல்வியும்

இவர் சாடியா நாயிம் இரிபாய் என்ற பெயரில் கோம்சு நகரத்தில் பிறந்தார். இங்கு இவர் தன் பள்ளிக் கல்வியை முடித்தார். இவர் தமாசுகசு பல்கலைக்கழகத்தில் இய்ற்பியலில் இளவல் பட்டம் பெற்றார். இவர் அமெரிக்கப் பீய்ரூட் பல்கலைக்கழகத்தில் இயற்பியலிலும் கணிதவியலிலும் முதுவர் பட்டம் பெற்றார். இவர் சிஞ்சினாட்டி பல்கலைக்கழகத்தில் முனைவர் பட்டம் பெற்றார்.
# சாடியா ஆபல்

## வாழ்க்கைப் பணி

இவர் தேசிய வளிமண்டல ஆராய்ச்சி மையத்தில் ஓராண்டு (1977-1978) முடித்துவிட்டு, 1978 இல் ஆர்வார்டு சுமித்சோனிய வானியற்பியல் மையத்தில் சேர்ந்து அங்கே சூரிய-புவபீயற்பியல் ஆராய்ச்சிக் குழுவை நிறுவி 2000 வரை அப்பொறுப்பில் இருந்தார். மேலும், ஆபல் அபேரிசுவித்தில் உள்ள வேல்சு பல்கலைக்கழகத்தின் கணித. இயற்பியல்சார் புலங்கள் நிறுவனத்தின் சூரிய-புவி இயற்பியல் துறையின் பேராசிரியராக இருந்துள்ளார். இவர் 1995 முதல் 2000 வரை ஆர்வார்டு பல்கலைக்கழகத்தில் விரிவுரையாலராக இருந்தார்.  
இவர் 2002 இல் புவி இயற்பியல் ஆராய்ச்சி இதழின் விண்வெளவீயற்பியல் பிரிவின் பதிப்பாசிரியராக அமர்த்தப்பட்டார். பேராசிரியர் ஆபல் அமெரிக்க வானியல் கழகம், பன்னாட்டு வானியல் ஒன்றியம், அவாய் வானியல் நிறுவனம், அரசு வானியல் கழகம் ஆகியவற்றைப் போன்ற பல தொழில்முறை அமைப்புகளில் உறுப்பினராகவோ ஆய்வுறுப்பினராகவோ இருந்துள்ளார். இவர்10 சூரிய ஒளிமறைப்புத் தேடாங்களில் கலந்துகொண்டுள்ளார். இதற்காக, இந்தியா (1995),குவாதலவுப்பி (1998), சீனா (2008), பிரெஞ்சு பாலினேசியா (2010) ஆகிய இடங்களுக்குச் சென்றுவந்துள்ளர். மேலும், இவர் நாசாவின் பார்க்கர் சூரிய ஆய்கலத் திட்டத்தில் முதன்மையான பங்களிப்புகள் செய்துள்ளார். இது ஏவப்படும்போது இதுவே சூரிய ஒளிமுகட்டை ஊடுறுவும் முதல் விண்கலமாகும்.
# சாடியா ஆபல்

## தகைமைகள்

- முன்னோடி, அராபிய சிந்தனை அறக்கட்டளை, திசம்பர் 2004.
- எபேயில் அமைந்த சீன அறிவியல் தொழில்நுட்ப பல்கலைக்கழகம் விருந்து தகைமைப் பேராசிரியர் சான்றிதழ், செப்டம்பர் 4, 2001.
- நாசா குழு சாதனை விருது, இசுபார்ட்டன் 201 வெண்ணொளி முகட்டுவரை குழு, வாழ்சிங்டன் டி.சி. , ஆகத்து 14, 2000.
- முனைவான பெண் விரிவுரைத் தொடர் விருது, வானியற்பியலுக்கான ஆர்வார்டு- சுமித்சோனிய மைய மகளிர் திட்டக் குழு, ஜூன் 8, 1998.
- நிகரற்ற சேவை, ஆதரவு பாராட்டுச் சான்றிதழ் - வானியற்பியலுக்கான ஆர்வார்டு- சுமித்சோனிய மையம், திசம்பர் 19, 1997.
- நிகரற்ற சேவைப் பாராட்டுச் சான்றிதழ் Certificate of Appreciation for outstanding service –தேசிய ஆராய்ச்சு மன்றம், வளிமண்டலவியல்,காலநிலை குழுமம், 1996.
- உயர் செந்தரச் சாதனையைக் காட்டும் சிறப்புப் பெருமதிக்கான விருதுச் சான்றிதழ், சுமித்சோனிய நிறுவனம்,ஜூலை 25, 1993.
# சில்வியா தாரெசு பீய்ம்பெர்ட்

**சில்வியா தாரெசு பீய்ம்பெர்ட்** *(Silvia Torres-Peimbert)* (பிறப்பு: 1940)ஒரு மெக்சொகோ வானியலார் ஆவார். இவர் 2011 இல் யுனெசுகோவின் அறிவியல் பெண்களுக்கான லோரியல் விருதை இலத்தின அமெரிக்காவுக்காகப் பெற்றார். இப்பரிசு வளிம ஒண்முகிலின் வேதி உட்கூறுகளைத் தீர்மானித்தமைக்காக வழங்கப்பட்டது.
# சில்வியா தாரெசு பீய்ம்பெர்ட்

## வாழ்க்கை

இவர் 1940 இல் மெக்சிகோ நகரத்தில் பிறந்தார். இவர் மெக்சிகோ தேசிய தன்னாட்சிப் பல்கலைக்கழகத்தில் இயற்பியல் கற்றார். பின்னர் இவர் பெர்க்கேலியில் உள்ள கலிபோர்னியா பல்கலைக்கழகத்தில் சேர்ந்தார். இவர் மெக்சிகோவுக்கு தன் முதுமுனைவர் ஆராய்ச்சி செய்ய திரும்பினார். இவர் விண்மீன்களின் உருவாக்கத்தையும் நடுநிலையளவு விண்மீன்கள் வீசியெறியும் பொறுண்மையையும் பற்றி ஆய்வு செய்துவருகிறார். இவர் பெருவெடிப்பின்போது எஞ்சிய எல்லியப் பரவலை ஆய்ந்துள்ளார்.  
இவர் புலமைசால் வானியல், வானியற்பியல் இதழின் பதிப்பாசிரியராக இருந்துள்ளார்.  
இவர் 2011 இல் யுனெசுகோவின் அறிவியல் பெண்களுக்கான லோரியல் விருதை இலத்தின அமெரிக்காவுக்காகப் பெற்றார்.  
இவர் 2015 முதல் 2018 வரையில் பன்னாட்டு வானியல் ஒன்றியத்தின் தலைவராக (இவரே இரண்டாவதாக இப்பதவியை வகித்த பெண்மணி ஆவார்) தேர்ந்தெடுக்கப்பட்டார்; இவர் அமெரிக்க வானியல் கழகத்திலும் வளரும் நாடுகளின் அறிவியல் கல்விக்கழகத்திலும் உறுப்பினரும் ஆவார்.
# இரேச்சல் எசு. சோமர்வில்லி

**இரேச்சல் எசு. சோமர்வில்லி** *(Rachel S. Somerville)* ஓர் அமெரிக்க வானியலாளர் ஆவார். இவர் இரட்செர்சுப் பல்கலைக்கழகத்தின் வானியற்பியலுக்கான ஜார்ஜ் ஏ. மர்கரெட் எம். டவுன்சுபிரப் பேராசிரியர் க்ட்டிலை அணிசெய்கிறார். இவை பால்வெளி உருவாக்கம், படிமலர்ச்சி குறித்தகோட்பாட்டு ஆய்வுக்காக அறியப்படுபவர். இவருக்கு 2013 ஆம் ஆண்டின் வானியற்பியலுக்கான டேன்னி கைன்ம்ம் பரிசு வழங்கப்பட்டது.
இப்பரிசு “பால்வெளி உருவாக்கம், படிமலர்ச்சி சார்ந்த ஆழ்பார்வையைப் பகுதிப் பகுப்பாய்வு படிமமாக்கம், ஒப்புருவாக்கம், நோக்கீடுகள் ஆகியவற்றின் ஊடாக உருவாக்கித் தந்தமைக்காக இவருக்கு வழங்கப்பட்டது.”
# இரேச்சல் எசு. சோமர்வில்லி

## வாழ்க்கைப் பணி

இரேச்சல் சோமர்வில்லி சாந்தியாகோவில் உள்ள, கணிதம், அறிவியல், கணினியில் பெயர்பெற்ற கோம்பர்சு மேனிலைப் பள்ளியில் கல்வி பயின்றார். இங்கு இவர் இயற்பியலில் ஆர்வம் கொன்டார்.  
இவர் 1989 இல் இயற்பியலில் இளவல் பட்டத்தை இரீடு கல்லூரியி இருந்து பெற்றார். இவர் சாந்த குரூசில் உள்ள கலிபோர்னியா பல்கலைக்கழகத்தில்ஜோயல் பிரிமாக்கின் வழிகாட்டுதலில் முணைவர் பட்டத்தை 1997 இல் பெற்றார். இவர் தன் முதுமுனைவர் ஆய்வை ஜெருசலேமில் உள்ள எபிரேயப் பல்கலைக்கழகத்திலும் கேம்பிரிட்ஜ் பல்கலைக்கழகத்திலும் செய்தார். இவர் மிச்சிகன் பல்கலைக்கழகத்தில் உதவிப் பேராசிரியர் ஆனார். இவர்ரைடல்பர்கில் உள்ள மேக்சு பிளாங்கு வானியல் நிறுவனத்தில் பேராசிரியராக இருந்தார். இவர் ஜான் ஆப்கின்சு பல்கலைக்கழகத்திலும் விண்வெளித் தொலைநோக்கி அறிவியல் நிறுவனத்திலும் இணையாக பதவியில் அமர்த்தப்பட்டார். இவர் 2011 ஜூலையில் இயற்பியல், வானியல் துறையில் இரட்செர்சு பல்கலைக்கழகத்தில் பேராசிரியராகச் சேர்ந்தார். இங்கு இவர் வானியற்பியலுக்கான ஜார்ஜ் ஏ. , மார்கரெட் எம். டவுன்சுபிரப் கட்டிலில் தொடக்கநிலைப் பேராசிரியராக விளங்கினார்.  
இவர் தொடக்கநிலைப் புடவியில் பால்வெளிகளின் உருவாக்கமும் படிமலர்ச்சியும் சார்ந்த அளக்கைக்கான கூட்சு (GOODS) குழுவில் உறுப்பினர் ஆவார். இவர் அபுள் விண்வெளித் தொலைநோக்கியைப் பயன்படுத்தும் மாபெரும் திட்டமாகிய கேண்டில்சு (CANDELS) அளக்கைசார்ந்த கோட்பாட்டுக் குழுவை வழிநட்த்துகிறார். இவர் பால்வெளி உருவாக்கமும் படிமலர்ச்சியும் சார்ந்த இயற்பியல் நிகழ்வுகளின் கணினி ஒப்புருவாக்கங்களுக்காகப் பெயர்பெற்றவர்.  
இவர் அலெக் வாலென் எனும் இரட்செர்சுப் பல்கலைக்கழகச் சட்ட, மெய்யியல்சார் பேராசிரியரை திருமணம் செய்துகொண்டார்.
# தில் ஏக் மந்திர்

**தில் ஏக் மந்திர்** (***Dil Ek Mandir***) என்பது 1963 ஆண்டைய இந்தி காதல் நாடகத் திரைப்படமாகும். இப்படத்தை ஸ்ரீதர் இயக்கியுள்ளார். படத்தில் இராஜேந்திர குமார், மீனாகுமாரி, ராஜ்குமார், மெஹ்மூத் ஆகியோர் நடித்துள்ளனர். படத்துக்கு இரட்டை இசையமைப்பளர்களான ஷங்கர் - ஜெய்கிஷன் இசையமைத்தனர். இந்தப் படத்தின் அனைத்துப் பாடல்களும் வெற்றி பெற்று, எல்லோரும் ரசித்தனர். படமும் பெரிய வெற்றியை ஈட்டியது. இப்படம் தமிழ்த் திரைப்படமான ஸ்ரீதரின் *நெஞ்சில் ஓர் ஆலயம்* (1962) படத்தின் மறு ஆக்கமாகும்.
# தில் ஏக் மந்திர்

## நடிகர்கள்

- ராஜேந்திர குமார் - மரு தர்மீஷ்
- மீனாகுமாரி– சீதா
- ராஜகுமார்– ராம்
- மெஹ்மூத் – லல்லு லால்
- குட்டி பத்மினி – உமா
- சுபா கோட்டே - மைனாவதி
- மன்மோகன் கிருஷ்ணா - பிலிப்
- ஆச்சால சட்சேவ் - தர்மேஷின் தாயார்
# தில் ஏக் மந்திர்

## தயாரிப்பு

*தில் ஏக் மந்திர்* படமானது ஸ்ரீதர் இயகிய தமிழ் படமான *நெஞ்சில் ஓர் ஆலயம்* (1962). படத்தின் மறு ஆக்கமாகும். மொத்த படமும் 27 நாட்களில் படமாக்கி முடிக்கப்பட்டது.
# தில் ஏக் மந்திர்

## விருதுகள்

இந்தப் படமானது 11வது பிலிம்பேர் விருதுகளில் ராஜ் குமாருக்குச் சிறந்த குணசித்திர நடிகருக்கான விருதையும், சிறந்த உரையாடலுக்கான விருதை அர்ஜுன் தேவுக்கும் பெற்றுத் தந்தது.
# அறிந்தம் பட்டச்சாரியா

**அறிந்தம்பட்டச்சாரியா** (*Arindam Bhattacharya*, பிறப்பு: சனவரி 28, 1980)ஓர்இந்தியஅரசியல்வாதிஆவார்.இவர்இந்தியவின், மேற்கவங்கத்தில் சட்டமன்றஉறுப்பினராக உள்ளார். மேலும்மேற்குவங்கஇளைஞா்காங்கிரஸ்தலைவராகவும்உள்ளார்.
# அறிந்தம் பட்டச்சாரியா

## தொகுதி

இவர் சாந்திப்பூர் சட்டமன்றத் தொகுதியின் பிரதிநிதி ஆவார்.
# அறிந்தம் பட்டச்சாரியா

## அரசியல் கட்சி

அவர் அகில இந்திய திரிணாமுல் காங்கிரஸ் கட்சியைச் சேர்ந்தவர். இதற்கு முன் 2001 முதல் 2017 ஆம் ஆண்டு வரை இந்திய தேசிய காங்கிரஸ் கட்சியில் இருந்தார்.
# சண்றிமா பட்டாச்சாரியா

**சண்றிமாபட்டாச்சாரியா:**இவர்ஒருஅனைத்திந்திய திரிணமுல் காங்கிரஸ் அரசியல்வாதி ஆவார். மம்தா பானர்ஜி முதலமைச்சராக பதவி ஏற்ற பின்னர் ஜனவரி மாதம் 2012 இல் முதல் அமைச்சரவையை மறுசீரமைத்த போது அமைச்சராக பதவி வகித்தார். அவர் அக்டோபர் 2012 ல் இளைய சட்ட அமைச்சராகவும் நியமிக்கப்பட்டார். நவம்பர் 2012 ல் மேற்கு வங்க அரசின் நீதித்துறை மற்றும் சட்டத் துறை கேபினேட் அமைச்சராக பதவி வகித்தார்..  
அவர் பி.காம் மற்றும் எல்எல்.பி.ஆகிய பட்டங்களை பெற்றாா். அவர் 2011 தோ்தலில் போட்டியிடும் வரைகல்கத்தா உயர் நீதிமன்றத்தில்பயிற்சி வழக்கறிஞராக இருந்தார்.  
2011 இல் காந்தி டக்சின் (விதான சட்டமன்றத் தொகுதி) தொகுதியிலிருந்து அனைத்து இந்திய திரிணமூல் காங்கிரஸ்சார்பாக சட்டமன்ற உறுப்பினராகத் தேர்ந்தெடுக்கப்பட்டார்.
# பரேஷ் சந்திர பட்டாச்சாரியா

**பரேஷ் சந்திரா பட்டாச்சாாியா**: (பிறப்பு மார்ச் 1-1903) இவர்இந்திய ரிசர்வ் வங்கியின்ஏழாவது கவா்னராக1 மார்ச் 1962 முதல் 30 ஜூன் 1967 வரை பதவி வகித்தாா். அவரதுமுன்னோடிகளை போல்அல்லாமல்இந்திய தணிக்கை மற்றும் கணக்கு சேவை (IA&AS)உறுப்பினராகவும் இவர் இருந்துள்ளாா்.அவர் 1946 புத்தாண்டை கௌரவ படுத்தும் விதமாக பிரித்தானிய எம்பயர் (OBE) ஆணையாளராக நியமிக்கப்பட்டார்.அவர் நிதி அமைச்சகத்தின் செயலாளராக பணியாற்றினார். பின்னர் கவா்னராக நியமிக்கப்படுவதற்கு முன்னர் இந்திய ஸ்டேட் பாங்க் ஆப் இந்தியாவின் தலைவராகவும் இருந்துள்ளாா்.  
இந்தியாவில் தனியாா் வங்கிகளை தேசியமயமாக்கப்படுவதைகடுமையாகஎதிா்த்தாா். அவ்வாறு வங்கிகள் தேசியமயமாக்கஆகும் செலவுகள் பற்றி உள்துறை துணை பிரதம மந்திரி மொரார்ஜி தேசாய் எச்சரிக்கைக்கு கடிதம் எழுதினார். தனது பதவிக்காலத்தின் போது, பொருளாதார காரணங்களுக்காக நாணயங்களின்அளவைகுறிப்பாக 5, 10 மற்றும் 100 நோட்டுகளின் அளவு குறைக்கப்பட்டது.  
பட்டாச்சாாியாவின்பதவிகாலத்தில், 1964 ஆம் ஆண்டு இந்தியாவின் தொழிற்துறை மேம்பாட்டு வங்கி, 1963 இல் இந்தியாவின்வேளாண் மறுநிதிக் கூட்டுத்தாபனம்தேசியமயமாக்கல்<nowiki/>மற்றும் 1964 ல் யூனிட் டிரஸ்ட் ஆஃப் இந்தியாஆகியவைகள்நிறுவப்பட்டது.
# விக்கிப்பீடியா:Statistics/weekly/3-Jun-2018
# கிரிபசிந்து போயி

<span>**கிரிபசிந்து போயி** (ஆகஸ்ட் 5, 1942), இவர் சம்பல்பூர்மாவட்டம்சம்பல்பூர் மாவட்டம் (ஒடிசா) டாம்பா்கிராமத்தில் பிறந்தார். இந்தியா<nowiki/>வின், ஒடிசா மாநிலத்தில் உள்ள சம்பல்பூர் தொகுதியிலிருந்து7 வது மக்களவை உறுப்பினராக இருந்தார்.
</span> அவர் 8வது, 10 வது மற்றும் 11-வது மக்களவைக்களுக்குசம்பல்பூர் தொகுதியிலிருந்து தேர்ந்தெடுக்கப்பட்டார்.
# பிரதாப்ரா பாபுரோ போசலே

**பிரதாப்ரா பாபுரோ போசலே**(25 அக்டோபர் 1934 – 19 மே 2024) இந்திய தேசிய காங்கிரசின்மகாராட்டிரமாநில தலைவராகவும் இருந்தார்.இவர்மக்களவைக்கு சதாரா (மக்களவைதொகுதி) தொகுதியிலிருந்து தேர்ந்தெடுக்கப்பட்டுபணியாற்றினார்.மேலும்இவர்8-வது, 9-வது மற்றும் 10-வது மக்களவைகளுக்கும்தேர்ந்தெடுக்கப்பட்டார்.
# ஆர். பிந்து

**ஆா். பிந்து** என்பவர் இந்திய மாநிலமான கேரளாவின், திருச்சூர் மாநகராட்சியின்முன்னாள் நகரத்தந்தை ஆவார்.இவர் திரிச்சூர் நகரத்திலுள்ளஸ்ரீ கேரள வர்மா கல்லூரியின்ஆங்கில பேராசிரியராகவும் பணியாற்றினாா். 2005 செப்டம்பரில் நடத்தப்பட்ட கேரள மாநிலத்தின் உள்ளாட்சி தேர்தலில், அவர் இடது ஜனநாயக முன்னணியின் முக்கிய அங்கமாக விளங்கிய இந்திய பொதுவுடமைக் கட்சி (மார்க்சிஸ்ட்) வேட்பாளராக போட்டியிட்டார்.பிந்து, ஏ. விசயராகவன் என்பவரை திருமணம் செய்து கொண்டார்.
# ஸ்ரீ மூகாம்பிகை கலை மற்றும் அறிவியல் கல்லூரி (மகளிர் மட்டும்)

**ஸ்ரீ மூகாம்பிகை கலை மற்றும் அறிவியல் கல்லூரி** (sri moogambigai colleg or arts & sciece for women) என்பது 2018 ஆம் ஆண்டு துவங்கப்பட்ட ஒரு மகளிர் கல்லூரி ஆகும். இக்கல்லூரி தமிழ்நாட்டில் தர்மபுரி மாவட்டம் பாலக்கோடு, மல்லுப்பட்டியில் அமைந்துள்ளது. மேலும் இக்கல்லூரி பெரியார் பல்கலைகழகத்தின் இணைவுபெற்ற கல்லூரி என்பது குறிப்பிடத்தக்கது.
# ஸ்ரீ மூகாம்பிகை கலை மற்றும் அறிவியல் கல்லூரி (மகளிர் மட்டும்)

## பாடப்பிரிவுகள்

- இளங்கலை - தமிழ்
- இளங்கலை - ஆங்கிலம்
- இளம் கணக்குப்பதிவியல்
- இளம் அறிவியல் - கணிதம்
- இளம் அறிவியல் - இயற்பியல்
- இளம் அறிவியல் - வேதியல்
- இளம் அறிவியல் - கணினி அறிவியல்
- இளம் அறிவியல் - நுண் உயிரியல்
# பிந்துமதிதேவி

**பிந்துமதி தேவி** (பி ஜூலை 19, 1918, டி ஜூலை 22, 1978) இந்திய மாநிலமான உத்தரப் பிரதேசத்தை சார்ந்த அரசியல்வாதிஆவார்.  
இவர் உத்திர பிரதேச மாநிலத்தில் இருந்து மாநிலங்களவைக்கு தோ்ந்தெடுக்கப்பட்டு, இந்தியா நாடாளுமன்ற மாநிலங்களவையில் 1967 முதல் 1972வரை பணியாற்றினாா்.  
1957 ல் உத்திரபிரதேச சட்டசபைக்கு தேர்ந்தெடுக்கப்பட்டார். இவர் பாராபங்கி மாவட்டத்தில் கோட்வாபகுதியை சார்ந்தவா். இவர் டாக்டர் ஆர்.டி.தாஸ் என்பவரை திருமணம் செய்து கொண்டார்.
# காட்மியம் அயோடைடு

## தயாரிப்பு

காட்மியம் அயோடைடானது, காட்மியம் உலோகம் அல்லது அதன் ஆக்சைடு அல்லது அதன் கார்பனேட்டு இவற்றில் ஏதாவது ஒன்றுடன் ஐதரயோடிக் அமிலத்தை வினைப்படுத்துவதன் மூலம் தயாரிக்கப்படுகிறது.  
இச்சேர்மமானது, காட்மியத்தை அயோடினுடன் சேர்த்து வெப்பப்படுத்துவதன் மூலமும் தயாரிக்கப்படலாம்.
# காட்மியம் அயோடைடு

## படிக அமைப்பு

காட்மியம் அயோடைடில் அயோடைடு எதிரயனிகள் அறுங்கோண வடிவுடைய ஒரு மூடப்பட்ட அமைப்பை உருவாக்குகின்றன. காட்மியம் நேரயனிகள் அறுங்கோணத்தின் ஊடான இடங்களை அடுத்தடுத்த அடுக்குகளில் ஆக்கிரமிக்கின்றன. இதன் விளைவாக கிடைக்கின்ற அமைப்பானது அடுக்கடுக்கான படிகக்கூடு ஆகும். இதே அடிப்படையான அமைப்பே பல உப்புகள் மற்றும் கனிமங்களில் காணப்படுகிறது. காட்மியம் அயோடைடானது மிகுதியாக அயனிப்பிணைப்புத் தன்மையுடனும் பகுதியளவு சகப் பிணைப்புத் தன்மையுடனும் காணப்படுகிறது.
# பிரா கேசரி டியோ

**பிரா கேசரி தேவ்** (பி 1-1-1927 d 3 Sep 2012 ) ஒாிசாவை மாநிலத்தைச் சேர்ந்த இந்திய அரசியல்வாதி ஆவார். இவர் ஒரிசா சட்டப் பேரவை உறுப்பினராக 1957 முதல் 1967வரைஇருந்துள்ளாா்.  
பின்னர் அவர் ஒரிசாமாநிலத்திலிருந்து மாநிலங்களவைக்கு 1967-1970 மற்றும் 1970-1976களில்தேர்ந்தெடுக்கப்பட்டார்.அவர் காலாஹண்டி,பவானிபட்னாபகுதியிலிருந்து வந்தார்.  
இவர் 3 செப்டம்பர் 2012 இல் இறந்தார். இவருக்கு 4 மகன்கள் மற்றும் 2 மகள்கள் உள்ளனா்.
# அமைதிக்கான நோபல் பரிசு (2001)

2001 அமைதிக்கான நோபல் பரிசு2001 ஆம் ஆண்டிற்கான நோபல் சமாதான பரிசு ஐக்கிய நாடுகள் மற்றும் கோஃபி அன்னனுக்கு "ஒரு சிறந்த ஒழுங்கமைக்கப்பட்ட மற்றும் அமைதியான உலகத்திற்கான அவர்களின் பணி" க்காக வழங்கப்பட்டது.
# அமைதிக்கான நோபல் பரிசு (2001)

## ஒரு கண்ணோட்டம்

2001 ஆம் ஆண்டு, அதன் நூற்றாண்டு ஆண்டில், நோபல் கமிட்டி சமாதான பரிசினை ஐக்கிய நாடுகள் சபை (ஐ.நா.) மற்றும் கோபி அன்னன் இடையே பிரித்து அளிக்க வேண்டும் என்று முடிவு செய்தது. ஐ.நா மனித உரிமைகளுக்காக முன்னுரிமை அளித்ததற்காகவும் ஐ.நா.வை புத்துயிர் அளிப்பதற்காகவும் அன்னானுக்கு அமைதிப் பரிசு வழங்கப்பட்டது. நோபல் கமிட்டி ஆபிரிக்காவில்
எச்.ஐ.வி. வைரஸ் பரவுவதைக் கட்டுப்படுத்த போராடுவது மற்றும் சர்வதேச பயங்கரவாதத்திற்கு எதிரான அவரது அறிவிக்கப்பட்ட எதிர்ப்பையும் அங்கீகரித்தது.
# பிஸ்வநாத் ராய்

**பிஸ்வநாத் ராய்:**இவர் ஒரு இந்திய அரசியல்வாதி ஆவார். இவர் உத்திரபிரதேசமாநிலம் தியோரியா தொகுதியிலிருந்துஇந்தியநாடாளுமன்றத்தின்கீழ்சபையானமக்களவைகக்குதேர்ந்தெடுக்கப்பட்டார்.இவர்இந்திய தேசிய காங்கிரஸ்கட்சியை சாா்ந்தவா். இவர் கோரக்பூர் செயின்ட் ஆண்ட்ரூ கல்லூரி மற்றும் அலாகாபாத் பல்கலைக்கழகத்தின் மாணவா் ஆவார். இவர் மத்திய அரசாங்கத்தில் தொழிலாளர், வேலைவாய்ப்பு மற்றும் புனர்வாழ்வு துறை இணை அமைச்சராக இருந்துள்ளாா்.
# அதா கான்

**அதா கான்** என்பவர் இந்திய தொலைக்காட்சி நடிகையும் மாடலும் ஆவார். இவர் நாகின் என்ற இந்தித் தொடரில் ஷேஷா என்ற முக்கியக் கதாபாத்திரத்தில் நடித்ததன் மூலம் பரவலாக அறியப்பட்டார்.
# அதா கான்

## தொழில் வாழ்க்கை

அதா கான், மராட்டிய மாநிலத்தில் மும்பை நகரில் 12 மே 1989ம் நாளன்று பிறந்தார். அவர் ஒரு மாடலாக தன் தொழில் வாழ்க்கையைத் தொடங்கினார். பிறகு அவர் பல விளம்பரங்களில் நடித்தார். அவர் சோனி இந்தியா தொலைக்காட்சியின் பலம்பூர் எக்ஸ்பிரஸ் என்ற தொடரின் மூலம் சின்னத்திரை உலகில் அறிமுகமானார்.  
2010ம் ஆண்டு பெஹனேன் தொடரில் ஆகாஷி என்ற துணை கதாபாத்திரத்தில் அதா கான் நடித்தார். பிறகு அவர் 2012ம் ஆண்டு லைஃப் ஓகே தொலைக்காட்சியில் அம்ரித் மந்தன் என்ற தொடரில் ராஜ்குமாரி அம்ரித் கவூர் என்ற முதன்மைக் கதாபாத்திரத்தில் நடித்தார். பிறகு ஒருசில தொடர்களில் பகுதி கதாபாத்திரமாக நடித்தார்.நவம்பர் மாதம் 2015ம் ஆண்டு கலர்ஸ் தொலைக்காட்சியில் வெளியான நாகின் தொடரில் நாகினியாக அதா கான் நடித்தார். அத்தொடர் மக்கள் மத்தியில் பெரும் வரவேற்பு பெற்றது. பிறகு அவர் நாகின் தொடரின் இரண்டாம் பருவத்திலும் நடித்தார்.  
மேலும் அதா கான் பல ரியாலிட்டி நிகழ்ச்சிகளுக்கு தொகுப்பாளராகவும் இருந்துள்ளார். அவர் 2016ம் ஆண்டு நடந்த பாக்ஸ் கிரிக்கெட் லீக் போட்டியில் ஜெய்ப்பூர் ராஜ் ஜோஷிலே என்ற அணிக்காக விளையாடினார்.
# அதா கான்

## விருதுகள்

| ஆண்டு | விருது | பகுப்பு | கதாபாத்திரம் | தொடர் | முடிவு |
| --- | --- | --- | --- | --- | --- |
| 2011 | ஸ்டார் பரிவார் விருதுகள் | பிடித்த பெஹன் (தங்கை) | ஆகாஷி | *பெஹனேன்* |  |
| 2013 | இந்தியன் டெல்லி விருதுகள் | எதிர்மறை கதாபாத்திரத்தில் சிறந்த நடிகை (நடுவர் தேர்வு) | அம்ரித் | *அம்ரித் மந்தன்* |  |
| எதிர்மறை கதாபாத்திரத்தில் சிறந்த நடிகை (மக்கள் தேர்வு) |  |  |  |  |  |
| 2016 | லயன்ஸ் கோல்ட் விருதுகள் | எதிர்மறை கதாபாத்திரத்தில் சிறந்த நடிகை | ஷேஷா | *நாகினி* |  |
| போரோப்ளஸ் கோல்ட் விருதுகள் | எதிர்மறை கதாபாத்திரத்தில் சிறந்த நடிகை (விமர்சனம்) |  |  |  |  |
| எதிர்மறை கதாபாத்திரத்தில் சிறந்த நடிகை (மக்கள் தேர்வு) |  |  |  |  |  |
| இந்தியா நியூஸ் விருதுகள் | ஆண்டின் சிறந்த ஸ்டார் |  |  |  |  |
| 2017 | இந்தியன் கலாக்கார் விருதுகள் | எதிர்மறை கதாபாத்திரத்தில் சிறந்த நடிகை |  |  |  |
| போரோப்ளஸ் கோல்ட் விருதுகள் | எதிர்மறை கதாபாத்திரத்தில் சிறந்த நடிகை (விமர்சனம்) | } |  |  |  |
# இராதேஷ்யாம் பிஸ்வாஸ்

**இராதேஷ்யாம் பிஸ்வாஸ்** வங்கத்தை சேர்ந்த இந்திய அரசியல்வாதி ஆவார்.இவர்அசாம்மாநிலம்கரீம்கஞ்சு மக்களவைத் தொகுதியிலிருந்து பதினாறாவது மக்களவைக்குதோ்ந்தெடுக்கப்பட்டநாடாளுமன்ற உறுப்பினர் உறுப்பினா் ஆவார். 2014இல்நடந்தஇந்திய பொது தேர்தலில்,அகில இந்திய ஐக்கிய ஜனநாயக முன்னணி வேட்பாளராக போட்டியிட்டு வெற்றி பெற்றார்.
# நீரஜ் போரா

**நீரஜ் போரா:**(1967இல் பிறந்தார்) இவர் ஒரு இந்திய அரசியல்வாதிஆவார். உத்தர பிரதேசமாநில சட்டப் பேரவை உறுப்பினராகவும் இருந்தார். இவர் மறைந்தமுன்னாள்உத்திரபிரதேசசட்டமன்றஉறுப்பினா்டி.பி.போராவின்மகன்ஆவார்.இவர் பாரதிய ஜனதா கட்சி<nowiki/>யை சேர்ந்த உறுப்பினா். 2017சட்டமன்ற தோ்தலில்லக்னோவடக்குதொகுதியிலிருந்துதேர்ந்தெடுக்கப்பட்டார்.இவர்சமாஜ்வாதி கட்சி<nowiki/>யைசேர்ந்தபேராசிரியர் அபிஷேக் மிஸ்ராவைதோல்வியுற செய்தாா்.நீராஜ் உத்தரப்பிரதேச மாநிலத்தின்சித்தார்த் நகர் மாவட்டத்தின் ஷோராட் கார்கில் தெஹ்சில் நகரில் பிறந்தார்.
இவர்தனதுதந்தையின்செல்வாக்கினால்மிக இளம் வயதில் இருந்து சமூக துறையில்சேவை செய்ய விரும்பினார்.
லக்னோவின் மிக முக்கியமான பள்ளிகளில் ஒன்றான அவரது பள்ளி படிப்பை முடித்தாா். பின்னா் பெங்களூர், டாக்டர் பி.ஆர். அம்பேத்கர் மருத்துவக் கல்லூரியில்மருத்துவம்படிக்கசென்றாா்.நீராஜ் பிந்து போராவை மணந்தார். இவர்களுக்கு மூன்றுகுழந்தைகள் இருந்தனா்.அதில் ஒரு மகன் மற்றும் இரண்டு மகள்கள் ஆவார். கடந்த காலத்தில், அவர் வட இந்தியாவின் சா்வதேசஅாிமாசங்க தலைவராகவும் மற்றும் இந்திய மருத்துவ சங்கத்தின் லக்னோ கிளை தலைவராகவும் தேர்ந்தெடுக்கப்பட்டார்.
மேலும் இவர் உத்திரபிரதேச அனைத்திந்திய வைஷ் சம்மேளனத்தின் மூத்த துணைத் தலைவராகவும் இருந்துள்ளாா். இவர் சேவா மருத்துவமனையையும், நேசநாடுகளின் உடல் நல அறிவியல் மையத்தையும் நிறுவினார்.
# ராசி (இந்தித் திரைப்படம்)

**ராசி** (***Raazi***) என்பது 2018 ஆண்டைய இந்தி உளவுத் திரைப்படமாகும். இப்படத்தை மேக்னா குல்சார் இயக்க, வினீத் ஜெயின், கரண் ஜோஹர், ஹிரோ யஷ் ஜோஹர் மற்றும் அபூர்வா மேத்தா ஆகியோரால் தர்மா புரொடக்சன்ஸ் மற்றும் ஜங்லி பிக்சர்ஸ் ஆகிய பதாகைகைகளின் கீழ் தயாரிக்கப்பட்டது. படத்தில் முதன்மைப் பாத்திரத்தில் அலீயா பட் நடிக்க, பிற பாத்திரங்களில் விக்கி கவுசல், ராஜித் கபூர், ஷிஷிர் ஷர்மா, மற்றும் ஜெய்தீப் அஹ்லாவத் ஆகியோர் நடித்துள்ளனர். இப்படம் உண்மை நிகழ்வை அடிப்படையாகக்கொண்டு ஹரிந்தர் சிக்கா எழுதிய ‘காலிங் ஷெஹ்மத்’ என்ற புதினத்தை அடிப்படையாகக் கொண்டு எடுக்கப்பட்டுள்ளது. இது 1971 இந்திய - பாகிஸ்தான் போருக்கு முந்தைய காலத்தில் இந்திய உளவாளியின் (கபூர்) வழியில் உளவாளியாக உள்ள அவரது மகளான (பட்) உளவுப் பணியைத் தொடர, பாகிஸ்தானிய ராணுவ வீரருடன் மணமுடித்து அங்கே வழ்வதே கதை.  
ராசி படத்தின் முதன்மைப் படப்பிடிப்பானது 2017 சூலை மாதத்தில் மும்பையில் துவங்கி, 2017 அக்டோபர் 27 இல் முடிவடைந்தது. படத்தின் படப்பிடிப்பானது பட்டியாலா, நாபா, மல்லர்கோட்லா, தூத்பத்ரி உள்ளிட்ட இடங்களில் நடந்தது. படமானது 2018 மே 11 அன்று வெளியானது. –, செலவில் தயாரிக்கப்பட்ட இப்படமானது உலக அளவில் வசூலை ஈட்டியது. பெண் கதாபாத்திரத்தை முதன்மையாகக் கொண்ட இந்தியப் படங்களில் நல்ல வசூலை ஈட்டிய படங்களில் இது ஒன்றாகும்.
# கிங் தீவின் ஈமு கோழி

கிங் தீவின் ஈமு கோழி என்பது ஆத்திரேலியாவின் தாசுமேனியாவில் உள்ள கிங் தீவில் காணப்பட்ட ஈமு கோழியின் ஒரு வகையாகும்.இந்த ஈமு கோழிகள் தாசுமேனிய ஈமு கோழி வகைகளுக்கு நெருங்கிய தொடர்புடையது. சுமார் 14,000 ஆண்டுகளுக்குப் முன்னர் இவ் வகைகளுக்கு இடையே உள்ள தொடர்பு தாசுமேனியவில் இருந்து கிங் தீவு உருவானதால் இல்லாமல் போனது. பல பரிணாம வளர்ச்சியால் இவ் வகை ஈமு கோழிகள் குள்ளத்தன்மையாக இருந்தது.
# கிங் தீவின் ஈமு கோழி

## தோற்றம்

கிங் தீவின் ஈமு கோழி என்பது ஆத்திரேலியா மற்றும் தாசுமேனியா பெரு நிலத்தில் உள்ள ஈமு கோழி வகைகளைவிட சிறியதாகவும் கரிய நிறத்திலும் காணப்படுகிறது.  
இது கருப்பு மற்றும் பழுப்பு நிறமாகவும் இதன் கழுத்து பகுதி நீல நிற தோல் கொண்டதாக உள்ளது. இதன் தாடை பகுதி வெள்ளை நிற கோடுகளை கொண்டது.
# 971 (எண்)

- ஐக்கிய அரபு அமீரகத்தில் தொலைபேசி எண்களுக்கான நாட்டின் அழைப்பு குறியீடு
- வடமேற்கு ஓரிகனில் உள்ள தொலைபேசி எண்களுக்கு பிலிப்பைன்ஸில் பகுதி குறியீடு 971,
- வெளியிடப்பட்ட புத்தகங்களுக்கு ISBN அடையாளங்காட்டி குழுக்களில் ஒன்று -971
# பையனூர் (தமிழ்நாடு)

**பையனூர்** (*Payanoor*) இந்தியாவின், தமிழ்நாடு மாநிலத்தில், செங்கல்பட்டு மாவட்டத்தில் உள்ள ஒரு கிராமம் ஆகும். இது மகாபலிபுரம் அருகில் பழைய மகாபலிபுரம் வீதியில் அமைந்துள்ளது.ஆயிரமாண்டுகளுக்கு மேல் பழைமையான எட்டீசுவரர் திருக்கோயில் இங்கமைந்துள்ளது
# பையனூர் (தமிழ்நாடு)

## அமைவிடம்

பையனூர், மாநில நெடுஞ்சாலை பழைய மகாபலிபுரம் சாலையில் அமைந்துள்ளது. சென்னையிலிருந்து 48 கி.மீ தூரத்திலும், புகழ்பெற்ற சுற்றுலா நகரமான மகாபலிபுரத்தில் இருந்து 7 கி.மீ. தொலைவில் உள்ளது. திருப்போரூர் தாலுக்காவில் இக்கிராமம் கிழக்கு கடற்கரை சாலையில் இருந்து 4 கிலோமீட்டர் தொலைவில் உள்ளது.  
2019 ஆம் ஆண்டு சூலை மாதம் 18 ஆம் தேதியன்று காஞ்சிபுரம் மாவட்டம் இரண்டாகப் பிரிக்கப்படும் வரை பையனூர் காஞ்சிபுரம் மாவட்டத்தின் ஒரு பகுதியாக இருந்தது.
# ஜுராசிக் வேர்ல்ட்: ஃபாலன் கிங்டம்

- கிறிஸ் பிராட்
- பிரைஸ் டல்லஸ் ஹோவர்ட்
- ரஃபே ஸ்பல்
- ஜஸ்டிஸ் ஸ்மித்
- டானியெல்லா பினெடா
- ஜேம்ஸ் கிராம்வெல்
- டோபி ஜோன்ஸ்
- டெட் லெவின்
- பி. டி. வோங்
- இசபெல்லா செர்மன்
- ஜெரால்டின் சாப்ளின்
- ஜெஃப் கோல்ட்ப்ளும்
}}
| music = மைக்கேல் ஜியாச்சினோ
| cinematography = ஆஸ்கார் ஃபோரா
| editing = பெர்னாட் விலாப்லானா
| production companies =
**ஜுராசிக் வேர்ல்ட்: ஃபாலன் கிங்டம்** (***Jurassic World: Fallen Kingdom***) என்பது 2018-இல் வந்த அமெரிக்க அறிபுனை சாகசத் திரைப்படம் ஆகும்.மேலும் இது *ஜுராசிக் வேர்ல்ட்* முத்தொகுதியின் இரண்டாம் படமும், ஒட்டுமொத்த ஜுராசிக் பார்க் தொடரின் ஐந்தாம் படமும் ஆகும். இதற்கு முந்தைய படத்தின் இயக்குநர் கோலின் திரெவாரோவும் முதல் இரண்டு படங்களை இயக்கிய ஸ்டீவன் ஸ்பில்பேர்க்கும் நிர்வாகத் தயாரிப்பாளர்களாகச் செயல்பட்டுள்ளனர்.  
முந்தைய படத்தின் கதைக்களமான ஈஸ்லா நுப்லார் தீவிலேயே இப் படத்தின் கதையும் நடைபெறுகிறது. இத் தீவு ஓர் எரிமலை வெடிப்பால் அழியுமுன் ஓவன் கிராடி-யும் கிளேர் டியரிங்-கும் அங்கு எஞ்சியுள்ள தொன்மாக்களை மீட்க முயல்கின்றனர்.  
முந்தையபடத்தில்நடித்த கிறிஸ் பிராட்,பிரைஸ் டல்லாஸ் ஹோவர்ட், பி. டி. வோங் ஆகியோர் மீண்டும் நடித்துள்ளனர். முதல் இரண்டு படங்களில் தோன்றிய ஜெஃப் கோல்ட்ப்ளும் தன் பாத்திரத்தை மீண்டும் ஏற்றுள்ளார். பிறர் புதுமுகங்களாவர்.  
படப்பிடிப்பானது 2017 பிப்ரவரி முதல் ஜூலை வரைபிரிட்டனிலும் ஹவாயிலும் நடைபெற்றது. முதன்முதலாக மத்ரித்தில்மே 21 2018 அன்று இப்படம் திரையிடப்பட்டது.ஐக்கிய அமெரிக்காவில் ஜூன் 22, 2018 , அன்று வெளியானது. மேலும் தமிழில் *ஜுராசிக் வேர்ல்ட்: சரிந்த சாம்ராஜ்யம்* என்ற பெயரில் மொழிமாற்றம் செய்யப்பட்டு வெளியானது.  
உலகளவில் $ 130 கோடிக்கு மேல் வருவாய் ஈட்டிய இப் படம் , 100 கோடி டாலர் இலக்கைக் கடந்த மூன்றாவது ஜுராசிக் வரிசைப் படமாக அமைந்தது. மேலும் 2018-இல் அதிக வருவாய் ஈட்டிய மூன்றாவது படமாகவும் , இதுவரை அதிக வருவாய் ஈட்டிய 12-ஆவது படமாகவும் ஆனது. இப் படத்தில் பிராட் மற்றும் ஹோவர்டின் நடிப்பு, பெயோனாவின் இயக்கம், காட்சி வேலைப்பாடுகள் மற்றும் "*வியத்தகு இருண்ட தருணங்கள்*" ஆகியவை பாராட்டப்பெற்றன. , மறுபுறம் இத் தொடர் *முன்பே நிறைந்திருக்கவேண்டியது* என்பதாகக் கூறிய சில திறனாய்வாளர்கள் இப் படத்தின் திரைக்கதை மற்றும் கதைப்போக்கை விமர்சித்தனர்.  
இதன் தொடர்ச்சியாக மீண்டும் திரெவாரோ இயக்கத்தில் ஜுராசிக் வேர்ல்ட் : டொமினியன் என்ற படம் ஜூன் 10, 2022 அன்று வெளியானது.
# ஜுராசிக் வேர்ல்ட்: ஃபாலன் கிங்டம்

## நடித்தவர்கள்

முதன்மைக் கட்டுரை: *ஜுராசிக் பார்க்* தொடரில் தோன்றிய கதைமாந்தரின் பட்டியல்
| 1 | ஓவன் கிரேடி
(Owen Grady) | கிறிஸ் பிராட்
(Chris Pratt) | முன்னாள் கடற்படை வீரர்; விலங்கின நடத்தையியல் வல்லுநர்; *ஜுராசிக் வேர்ல்ட்* பூங்காவின் முன்னாள் ராப்டர் பயிற்சியாளர் |  |
| --- | --- | --- | --- | --- |
| 3 | ஈலை மில்ஸ்
(Eli Mills) | ரஃபே ஸ்பல்
(Rafe Spall) | லாக்வுட்-டின் பேராசை கொண்ட உதவியாளர் |  |
| 4 | பிராங்க்ளின் வெப்
(Franklin Webb) | ஜஸ்டிஸ் ஸ்மித்  
(Justice Smith) | *ஜுராசிக் வேர்ல்ட்* -டின் முன்னாள் தகவல் தொழில்நுட்ப வல்லுநர்; தற்போது Dinosaur Protection Group அமைப்பின் கணினி ஆய்வாளர் மற்றும் கொந்தர் |  |
| 5 | ஸியா ரோட்ரிக்ஸ்
(Zia Rodriguez) | டானியெல்லா பினெடா
(Daniella Pineda) | அமெரிக்க ஈரூடகப் படையில் பணியாற்றியவர்; தற்போது Dinosaur Protection Group அமைப்பின் தொல்விலங்கு மருத்துவர் |  |
| 7 | எவர்சோல்
(Mr. Eversoll) | டோபி ஜோன்ஸ்
(Toby Jones) | ஈஸ்லா நுப்லார் தொன்மாக்களை விற்கும் ஏலதாரர் |  |
| 8 | கென் வீட்லி
(Ken Wheatley) | டெட் லெவின்
(Ted Levine) | ஈஸ்லா நுப்லார் தொன்மா மீட்பு நடவடிக்கைத் தலைவர் |  |
| 10 | மெய்ஸி லாக்வுட் (Maisie Lockwood) | இசபெல்லா செர்மன்
(Isabella Sermon) | லாக்வுட் -டின் பேர்த்தி |  |
| 11 | ஐரிஸ் (Iris) | ஜெரால்டின் சாப்ளின்
(Geraldine Chaplin ) | மெய்ஸி-யின் செவிலித்தாய்; லாக்வுட்-டின் மாளிகை மற்றும் குடும்ப ரகசியங்களின் காப்பாளர் |  |
| 12 | இயான் மால்கம்
(Dr.Ian Malcolm) | ஜெஃப் கோல்ட்ப்ளும் (Jeff Goldblum) | கணித வல்லுநர் மற்றும் ஒழுங்கின்மைக் கோட்பாட்டாளர்;*ஜுராசிக் பார்க்* அழிந்தபோது உயிர்தப்பியவர் |  |
| 13 | செனட்டர் ஷெர்வுட்
(Senator Sherwood) | பீட்டர் ஜேசன் (Peter Jason ) | எரிமலை வெடிக்குமுன் தொன்மாக்களை மீட்பது குறித்து விவாதிக்கும் மேலவை உறுப்பினர் | } |
# ஜுராசிக் வேர்ல்ட்: ஃபாலன் கிங்டம்

## தயாரிப்பு

### இசை

இத் திரைப்படத்திற்கு மைக்கேல் கியாச்சினோ இசையமைத்துள்ளார். முந்தைய படங்களுக்கு ஜான் வில்லியம்ஸ் அமைத்த இசையையும் இவர் இணைத்துக்கொண்டார். பேக் லாட் மியூசிக், ஒரு ஒலிப்பதிவுச் செருகேட்டை ஜூன் 15, 2018 அன்று வெளியிட்டது.
# ஜுராசிக் வேர்ல்ட்: ஃபாலன் கிங்டம்

## தயாரிப்பு

### வரவேற்பு

***ஃபாலன் கிங்டம்*** படத்துக்கு பிபிசி தமிழ் அளித்த மதிப்புரையில் ஒரு பகுதி:  
*ஜுராசிக் வகை திரைப்படங்கள் வெளியான துவக்கத்தில் அந்தப் படங்கள் ஏற்படுத்திய ஆச்சரியத்தை இந்தப் படத்திலும் எதிர்பார்க்க முடியாது.* *ஆகவே, திரைக்கதையைத்தான் முழுக்க முழுக்க நம்பியிருக்க வேண்டிய கட்டாயம் இயக்குநருக்கு. முன்பு ஸ்பீல்பெர்க் இந்த வரிசையை இயக்கிக்கொண்டிருந்த காலத்தில், கதை ஒரு மிகப் பெரிய தீவில் நடந்தது.* *ஆனால், இந்தப் படத்தில் விலங்குகளை தீவிலிருந்து வெளியேற்றி கலிஃபோர்னியா<nowiki/>வில் உள்ள ஒரு வீட்டிற்குக் கொண்டுவந்திருக்கிறார்கள். அதனால் பல சமயங்களில் திகில் வீடு தொடர்பான படத்தைப் பார்ப்பதுபோல இருக்கிறது.*  
*துறைமுகத்திலிருந்து எந்த பிரச்சனையில்லாமல் கப்பல்களிலிருந்து விலங்குகளை ஏற்றி, கலிஃபோர்னியாவுக்குக் கொண்டுவருவது, வீட்டின் அடியிலேயே அவ்வளவு பெரிய மிருகங்களை அடைத்துவைப்பது, காக்கி சட்டை படத்தில் வருவதுபோல சர்வதேச அளவில் மாஃபியா தலைவர்களை அழைத்துவந்து இந்த மிருகங்களை ஏலம் விடுவது போன்றவையும் இந்த பிரம்மாண்ட கதையோடு பொருந்தவில்லை.*  
*இயக்குநர் பயோனா, முன்பு திகில் படங்களை இயக்கிக்கொண்டிருந்தவர். அதே பாணி திகிலையும் இந்தப் படத்தில் ஆங்காங்கே பார்க்க முடிகிறது.* *படம் ஒரு வீட்டிற்குள் குறுகிவிட்டதால், முந்தைய படங்களில் இருந்த பிரம்மாண்டம் இதில் இல்லையோ என்ற எண்ணமும் ஏற்படுகிறது.*  
*படத்தின் நாயகியான ப்ரைஸ் டல்லாஸ் ஹோவர்ட்டின் நடிப்பு படத்தின் பலங்களில் ஒன்று. நாயகன் க்ரிஸ் ப்ராட்டிற்கு முந்தைய படத்தில் இருந்ததுபோன்ற பாத்திரம்தான்.* *பிரிந்துவிட்ட காதலர்களான இருவருக்கும் இடையிலான வசனங்கள் சில இடங்களில் ரசிக்க வைக்கின்றன.*  
*ஜூராசிக் பார்க் வகை திரைப்படங்களின் பெரும் ஆர்வமாக தொடரும் ரசிகருக்கு சற்று ஏமாற்றமளிக்கக்கூடிய திரைப்படம். மற்றவர்கள் சாதாரணமாக பார்த்து, ரசித்துவிட்டு வரலாம். *
# சூரிய எரிசக்தி ஆய்வு மையம்

**சூரிய எரிசக்தி ஆய்வு மையம்** (*Solar Energy Research Center*, SERC) என்பது சூரிய ஆற்றலை, புதுப்பிக்கக்கூடிய எரிபொருள் ஆதாரங்களாக மாற்றுவதற்கான முறைகளை அடையாளம் காண்பதற்கான ஒரு ஆய்வு மையமாகும். கலிபோர்னியாவின் பெர்க்லியில் உள்ள லாரன்ஸ் பெர்க்லி தேசிய ஆய்வகத்தில் 2015 மே 25 இல் இம்மையம் திறக்கப்பட்டது.
# தீபன் சக்கிரவர்த்தி

**தீபன்சக்கிரவர்த்தி** (பிறப்பு: 3சூன் 1987)ஒருஇந்தியகிராண்ட்மாஸ்டர் (2006) ஆவார்.  
2004 ஆம் ஆண்டில் லக்னோவில் பில்லு மோடி சர்வதேச ஓபனில் போட்டியில் பிரவீன் திப்சே மற்றும் சைதாலி ஐல்டாஷேவ் ஆகியோருடன் 2-4ஆம்இடத்தை பகிர்ந்தார்.2009 ஆம் ஆண்டில்மும்பை மேயர் கோப்பையில், அவர் ஆண்ட்ரி டிவயிக்ஸ்கின், ஜோர்ஜி திமோஷென்கோ, சுந்தர் ஷியாம், சைதாலி ஐல்டாஷேவ் மற்றும் ஷுக்ரட் சபின் ஆகியோருடன் 5- 10 வதுஇடத்தைப்பகிர்ந்தார். இந்தியசதுரங்க சாம்பியன்ஷிப்பில் நான்காவது இடத்தைப் பிடித்தார்.  
மே 2011ல் FIDE பட்டியலில் அவரது எலோ மதிப்பீடு 2470. இணைய சதுரங்க கிளப்பில் அவரது கைப்பிடி "மாசியா (macia)" ஆகும்.
# மிலனா மெராவோவிச்

மிலனா தெரேசியா பிரிண்ட்ச்ல்பெர்ஜெர் வான் பிரைண்ட்ச்பெர்க் (மிலனா மெராவோவிச்:1863–1927) ஆஸ்திரிய ஹங்கேரிய பத்திரிகையாளர், எழுத்தாளர் மற்றும் பியானோ இசையமைப்பாளர் ஆவார்.போஸ்னியா-ஹெர்சிகோவினாவை அறிமுகப்படுத்துவதற்காக மர்ஜோவிச், 40 ஆண்டுகளாக ஜேர்மன் மொழி பேசும் பொதுமக்களுக்கு அறிமுகமானார்.போஸ்னியா-ஹெர்ஜிகோவினாவில் முதல் பத்திரிகையாளராகவும், அதன் மண்ணில் முதல் பாரம்பரிய இசையமைப்பாளரின் ஆசிரியராகவும் இருந்தார், ஆனால் அவரது நீண்ட பயணங்களின் போது அவர் எழுதிய பயண புத்தகங்களை நன்கு அறிந்திருந்தார். தொலைவிலுள்ள மலைக் கிராமங்கள் வழியாக குதிரையின் வழியாக பயணம் செய்த போதிலும், போஸ்னியன் வாய்வழி பாரம்பரியத்தை மெர்சோவிச் பதிவு செய்தார், பாரம்பரிய உடைகளை சேகரித்து, மதிப்புமிக்க சேகரிப்பு ஒன்றை உருவாக்கினார்.  
மிலெனா மெராவோவிச் 1863 ஆம் ஆண்டு டிசம்பர் 28 ஆம் நாள், ஆஸ்திரிய பேரரசின் குஜோவர் நகரில் பிறந்தார். ஒரு நடுத்தர வர்க்க குடும்பத்திற்கு சொந்தமான அவர் புடாபெஸ்டில் கல்வி கற்றார். 1878 ஆம் ஆண்டில் அவரது குடும்பத்தோடு பான்ஜியா லூகாவிற்கு மாற்றப்பட்டார், அங்கு அவரது அப்பா ஒரு நிர்வாக அதிகாரியாக நியமிக்கப்பட்டார், போஸ்னியா-ஹெர்சிகோவினா ஆஸ்திரியா-ஹங்கேரியால் ஆக்கிரமிக்கப்பட்ட பல வாரங்களுக்கு பின்னர். அடுத்த வருடம், மரசோவிக் மற்றும் அவரது குடும்பம் போஸ்னியா-ஹெர்சிகோவினாவின் தலைநகரான சாராவாகோவுக்கு மாற்றப்பட்டன. ஒரு பியானோ மற்றும் இசையமைப்பாளர், போஸ்னியா-ஹெர்ஜிகோவினாவில் பாரம்பரிய இசை இசை நிகழ்ச்சியில் முதல் முறையாக மான்சோவிக் பங்குபெற்றார், இது மே 1881 ஆம் ஆண்டில் கிரீன் இளவரசி ஸ்டீபனி பிறந்தநாள் நினைவாக பேஞ்சா லூகாவில் நடைபெற்றது.1879 க்கும் 1882 க்கும் இடையில், போஸ்னியா மற்றும் ஹெர்ஜிகோவினாவின் ஆளுநராக இருந்த டூக் வில்லியம் ஆஃப் வூர்ட்டம்பேர்க்கை மரியாதையுடன் வுர்ஸ்டேம்பர்க் மார்ஷ்சை மெராவோவிச் அமைத்தார். ஒஸ்மான்ஸ்கிக் மஸர்கா மற்றும் போஸ்னியா-போல்கா பிரான்கேஜ் ஆகியவை 1882 ஆம் ஆண்டில் வியன்னாவில் அச்சிடப்பட்டன. போஸ்னியா-ஹெர்சிகோவினாவில் இசையமைப்பாளர்களின் முந்தைய கண்டுபிடிப்புகள் இவை.
# பெருமாள் சிகரம்

பெருமாள் சிகரம் அல்லது பெருமாள் மலையின் சிகரம் கொடைக்கானலில்உள்ளபெருமாள்மலையில்உள்ளசிகரமாகும். இது இந்தியாவின் தமிழ்நாட்டில் உள்ள மேற்குத்தொடர்ச்சி மலையின் ஒரு பகுதியாகும், இது 2,440 மீட்டர் (8,005 அடி) உயரத்தில் உள்ளது. மலையேற்றம் செய்பவர்களுக்கு இது மிகவும் பிடித்தமான இடமாகும். கொடைக்கானல் வனத்துறை தங்கள் தகவல்தொடர்பு ரீபீடரைக் இச்சிகரத்தில் அமைத்துள்ளது.
# சேண்பாக்கம்

**சேண்பாக்கம்** என்பது கொணவட்டம் இந்திய மாநிலமான தமிழ்நாட்டில் வேலூர் மாநகராட்சியின் மண்டலம் -4 தலைமையிடத்துடனும் அமைந்துள்ள ஒரு சிறிய வட்டாரமாகும். இங்கு பிரபலமான சுயம்பு விநாயகர் கோயில் அமைந்துள்ளது.  
"தட்சிண நவ பிருந்தாவனம்" என அழைக்கப்படும் சிரீ ராகவேந்திர சுவாமி மிருத்திகா பிருந்தாவனம்இங்கு அமைந்துள்ளது. இதன் கீழ் புதைக்கப்பட்டிருந்த,8 (எட்டு) மூலா பிருந்தாவனம்கண்டுபிடித்து 1991-இல், புதுப்பித்தனர்.
சிரீ ராகவேந்திர சுவாமி மிருத்திகா பிருந்தாவனம் அமைக்கப்பட்டதுடன், இது (தட்சிணா)நவ பிருந்தாவன் என அழைக்கப்பட்டது. விட்டுணுசாகமரமாருக்காக சிரீ மத்வாச்சார்யா இந்ததலத்தில்கிரந்த எழுத்துகளில் மந்திரம் எழுதியுள்ளார். சிரீ வியாசராசர் இந்த கோவிலில்முக்கியதெய்வத்தை நிறுவியுள்ளார். சிரீ ராகவேந்திர சுவாமி 14 நாட்கள் இங்கு தங்கியிருந்து தியானத்தில்இருந்தார்.
# சேண்பாக்கம்

## விளக்கப்படங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி,சேண்பாக்கம் மக்கள் தொகை 13,459 ஆக இருந்தது. இவர்களில் 50% ஆண்கள் மற்றும் 50% பெண்கள் ஆவார்கள். சேண்பாக்கம் மக்களின் சராசரி கல்வியறிவு 72% ஆகும், இதில் ஆண்களின் கல்வியறிவு 79%, பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விட கூடியதே. சேண்பாக்கத்தில் 12% மக்கள் 6 வயதுக்குட்பட்டவர்கள்ஆவர்.
# கொனார்க் கடற்கரை

**கொனார்க் கடற்கரை** (*Konark Beach*) அல்லது **சந்திரபாகா கடற்கரை** (*Chandrabhaga Beach*) இந்தியாவின் கிழக்குக் கரையில் உள்ள ஒடிசா மாநிலத்தில் அமைந்துள்ள ஒரு கடற்கரை ஆகும். இது இந்தியாவின் சிறந்த கடற்கரைகளில் ஒன்றாகக் கருதப்படுகிறது. இது ஒடிசாவின் பூரி மாவட்டம், கொனார்க் நகரில் சூரியக் கோவிலுக்கு கிழக்கே 3 கி.மீ. தொலைவிலும், புரி நகரில் இருந்து 30&nbsp;கி.மீ. தொலைவிலும் அமைந்துள்ளது. சந்திரபாகா என முன்னர் அழைக்கப்பட்ட இக்கடற்கரை தொழுநோயாளிகளுக்கு இயற்கையான சிகிச்சை அளிக்கும் இடமாக கருதப்பட்டது. கோனார்க் கடற்கரை இந்தியாவின் முதல் நீலக் கொடி சான்றிதழைப் பெற்றது - இது சுற்றுச்சூழலுக்கு உகந்த சுத்தமான கடற்கரைகளுக்குக் கொடுக்கப்பட்ட குறிச்சொல், சுற்றுலாப் பயணிகளுக்கான பன்னாட்டுத் தரத்தின் வசதிகளைக் கொண்டுள்ளது.
# ஜஸ்டி செலமேஸ்வர்

**ஜஸ்டி செலமேஸ்வர் (Jasti Chelameswar**பிறப்பு 23 சூன் 1953) என்பவர் இந்திய உச்சநீதிமன்ற நீதிபதியாவார். இவர் 2018சூன் 22அன்றுஓய்வுபெற்றார். முன்னதாக, இவர் கேரள உயர் நீதிமன்றத்தின் தலைமை நீதிபதியாகவும், கௌகாத்தி உயர் நீதிமன்றநீதிபதியாகவும் இருந்தார். இந்தியஉச்சநீதிமன்றதலைமை நீதியரசரான தீபக் மிஸ்ராவுக்கு எதிராக பத்திரிகையாளர்கள் கூட்டத்தைக் கூட்டிகூட்டாககேள்வி எழுப்பிய 4 நீதிபதிகளில் ஒருவராகவும் இருந்தார்..
# ஜஸ்டி செலமேஸ்வர்

## வாழ்க்கை

செலமேஸ்வர் ஆந்திரப்பிரதேசத்தின் கிருஷ்ணா மாவட்டத்தின்மொவாவா மண்டலத்தில் உள்ளபெத்தமுட்டெவி என்ற சிற்றூரில்பிறந்தார்.இவரதுதந்தையான ஜஸ்டி லட்சுமிநாராயணாமாவட்டநீதிமன்றத்தில்வழக்கறிஞராகஇருந்தவர். மச்சிலிப்பட்டணத்தில்பள்ளிப்படிப்பைமுடித்தசெலமேஸ்வர்,சென்னை லயோலா கல்லூரியில் இயற்பியலில்இளங்கலைப் பட்டம் பெற்றவர், 1976இல்விசாகப்பட்டண ஆந்திர சட்ட பல்கலைக்கழகத்தில் சட்டம் படித்தார்.
# ஜஸ்டி செலமேஸ்வர்

## தொழில்

ஆந்திர உயர் நீதிமன்றத்தின் கூடுதல் நீதிபதியாகஆனார் செல்லமேஸ்வர்.பின்னர் 2007இல் குவாகாத்தி உயர் நீதிமன்றத்தின் தலைமை நீதிபதியாகப் பதவி உயர்வுபெற்றார்.அதையடுத்து கேரள உயர் நீதிமன்றத்தின் தலைமை நீதிபதியாகவும் இருந்தார். 2011இல் உச்ச நீதிமன்ற நீதிபதியாகஆனார்.